సద్గురుదేవుల సందేశం అద్భుతంగా ఉంది. సమస్యలు లేని మనుష్యులున్నారా? అందరికీ సమస్యలు ఎదురౌతాయి. కాని పరిష్కారాలు అందరికీ దొరకవు. సద్గురుదేవులు సర్వతోముఖంగా ప్రపంచవ్యాప్తంగా ఎన్నో ప్రణాళికలను ప్రారంభిస్తారు, విజయవంతంగా ముగిస్తారు. ఒక్కరిచేత ఇన్ని పెద్ద కార్యక్రమాలు ఎలా సాధ్యమౌతున్నాయి? వారికి సమస్యలే లేవా? ఎందుకు లేవు? ఎన్నో మహాపెద్ద సమస్యలే వారు ఎదుర్కొంటున్నారు. కాని పెద్ద సమస్యలు కూడా సునాయాసంగా పరిష్కారమైపోతున్నాయి. గమనించి చూస్తే, వారి పవిత్రమైన మనస్సే ఆ సులభమైన పరిష్కారాలను ప్రసాదిస్తోందని మనకు తెలుస్తుంది.
ఏ సమస్య ఎదురైనా, కలత చెందకుండా, కోపానికి లొంగకుండా, ఎవరినీ తప్పు పట్టకుండా, శాంతిగా, యుక్తిగా, ప్రేమగా సమస్యలను దాటగలుగుతున్నారు సద్గురుదేవులు. ఇది అందరూ నేర్చుకోవలసిన ముఖ్యమైన అంశం. నిరుత్సాహం, ద్వేషం, కోపం అనేవి అణుమాత్రమైనా లేని వారి మనస్సులో భగవంతుని ప్రతిబింబం మనకు తప్పక స్పష్టంగా కనిపిస్తుంది. ఆ భగవంతుడే సమస్యా పరిష్కారాలను వెంటవెంటనే వారికి అనుగ్రహిస్తున్నారు. మనందరికీ కూడా అటువంటి శుద్ధమైన మనస్సులను ప్రసాదించమని సద్గురుదేవులను వేడుకుందాం. శ్రీ గురు దత్త
sadgurudevula sandesam adbhutamgaa undi. samasyalu laeni manushyulunnara? andarikee samasyalu edurautaayi. kaani parishkaaraalu andarikee dorakavu. sadgurudevulu sarvatomukhamgaa prapanchavyaaptamgaa enno pranaalikalanu praarambhistaaru, vijayavantamgaa mugistaaru. okkaricheta inni pedda kaaryakramaalu ela saadhyamoutunnaayi? vaariki samasyale leva? enduku levu? enno mahapedda samasyale vaaru edurkontunnaru. kaani pedda samasyalu kuudaa sunayasanga parishkaaramaipotunnaaya. gamaninchi chuste, vaari pavitramaina manasse aa sulabhamaina parishkaaraalanu prasaadistoondani manaku telustundi.
e samasya edurainaa, kalata chendakunda, kopaniki longakunda, evarinee tappu pattakunda, saantigaa, yuktigaa, premagaa samasyalanu daatagalugutunnaaru sadgurudevulu. idhi andaruu nerchukovalasina mukhyamaina amsam. nirutsaaham, dwesham, kopam anevi anumaatramainaa laeni vaari manassulo bhagavantuni pratibimbam manaku tappaka spashtamgaa kanipistundi. aa bhagavantude samasya parishkaaraalanu ventaventane vaariki anugrahistunnaaru. manandarikee kuudaa atuvanti suddhamaina manassulanu prasaadinchamani sadgurudevulanu vedukundam. shree guru datta